gentaiscool/nusaparagraph_emot huggingface dataset:
Entut iku ancene perkoro sing ancene ora kenek diadohi mergo entut iku termasuk wong normal. Tapi nag entute iku maeng basin terus nang ngarepe wong akeh iku sing ora normal. Opo maneh nag sampek wong sing nang pinggir-pinggire iku ngerti tambah dadi perkoro sig marakno wong isine megilan. Nah kedadena koyok ngunuku maeng ancene se wes biasa kedaden nagn endi-endi, yo karek delok entute ae, basin opo ora. Nag basin terus pingir-pingire maeng mambu, yo jelas marakno wong sing nang pinggire maleh mambu ora karoan terus dadekno roso isin nang ati. Mangkakno nag ancene ngentute maeng diroso basin yo ora langsung dibrolno metu kabeh, tapi gal saitik wae ben ora sampek mambu basin.

Emotion: shame
Mbiyasakake ngantre iki kudu wiwit cilik amarga antre iki sak liyane kudu dipupuk saka cilik amara ngantre iki mbutuhake kecerdasan emosional sing diajarake wiwit cilik. Kanggo ngajarake ngantre iki, para wong tuwa kudu bisa njelaske piye carane ngantri liwat tayangan kartun utawa sering ngajak anak lunga marang panggon umum kaya swalayan, pasar, lan panggon kanggo akses transportasi kaya bandara, stasiun, utawa terminal. Panggonan iki bisa dadi cara sing gampang kanggo njelaske marang anak. Kamangka kuwi, awak dhewe kudu gelem lan kudu bisa njelasake babagan antri marang anak supaya pas wis gedhe, anak bisa ngerti lan mbiyasakake ngantri ning panggon umum. 

Emotion: angry
Pelecehan seksual iku isok kedaden nang ndi ae. Salah siji pengalaman sing tau tak alami iku aku kenek pelecehan seksual secara verbal karo petugas pelayanan publik. Jenenge uwong nek wes dilecehno pasti emosi lah, rasane pingin tak pites ae raine. Cuma timbangane ngamuk gak jelas dan tambah ngentekno energi, mending lawan atek cara sing luwe ampuh, yaiku bales omongane sing luwe nyelekit pindo. Carane iku ngene. Pas awakmu dilecehno secara verbal, awakmu tenang disik, dan tetep senyum, tapi senyum e senyum sinis. Mbari ngono, awakmu bales atek kata-kata sing nyelekit pol. Contohe “timbangane sampeyan, nduwe cangkem gak isok diatur, wong tuwone sampeyan miskin yo sampe gak isok nyekolahno sampeyan?”. Nek wes ngono, pasti bakal cegek pol petugas e.

Emotion: angry
Dino iki aku ngeterno mamaku nang omahe budheku sing nang Bungah. Awale aku yo asik ngobrol terus guyon karo dulur-dulurku sing ketepakan podo ngumpul kabeh nang kono. Gak sadar jam wes nyudokno jam 2 awan, sing tandane aku kudu cepet cepet moleh. Soale nek telat sitik, bakal kenek macet dowo nang dalan Pantura. Akhire aku karo mamaku cepet-cepet pamit dan balik moleh. Dadakno dino iki aku lagi apes, soale aku kudu kejebak macet nang dalan Pantura. Nek wes koyok ngene, gak bakal isok obah blas iki mobil e. Aku langsung ngomel-ngomel dan wes katene puter balik gawe lewat Lamongan ae, tapi langsung ditahan mamaku. Jarene mending ngenteni diluk timbang muter tambah adoh. Aku mek isok ndengus mangkel dan mbanting tangan nang setir.

Emotion: angry
Kudu diakoni yen delok prank kui nyenengke. Delok ekspresine wong bingung lan heran kui iso marai awak dhewe ngakak. Awak dhewe seneng nonton koyo ngonoan neng Youtube. Ora ono masalah seko kui nanging kui ono kekurangane. Sing kesiji, Youtbe kui duwe sistem alogaritma. Makin akeh siji genre video ketonton, Youtube bakal ngekei video sing mirip neng berandane awak dhewe. Misale, sing kerep ditonton kui video babagan prank. Mengko Youtube bakal akeh ngerekomendasike konten prank neng awak dhewe. Yen video prank kui akeh sing nonton, artine video sing koyo ngono bakal akeh sing gawe. Masalahe, gawe prank kui ora iso sembaranga. Prank kui ngelibatke pihak liyo lan ora akeh wong sing ngerti perkoro privasi.

Emotion: surprise
Nag wong jumbol mergo masi seta, iku wes normal, nag endi-endi sing jenenge wong masi setan, gendruwo, ambek sebongsoe iku yo mesti jumbul. Tapi asline kabeh roso jumbul iku teko nag wong iku maeng ora kepikiran perkoro iku nag bakal teko langsung utowo ndodok tekone. Terus liyane iku yo polahe wong sing jumbul iku atine plas-plas utowo was-was terus pikirane ora karuan sing akhire dadekno wedi. Nah kabe iku iso ilang nag pikirane wong sing jumbulan iku anteng, ambek atine ora was-was. Soale nag pikirane mikir sing ora-ora, masio iku dudu setan ambek sebongsone yo tetep jumbul, lah wong digetak ambek koncone dewe ae jumbul.

Emotion: surprise
Aku tau ngamuk nang salah sijine petugas nang galeri telpon. Nah sing garai aku ngamuk iku masalah pulsa ora kenek digawe padal wes podo ambek sing dikongkon mbake wingi. aku ngeroso dibujuki soale pulsaku ora kenek digawe padal wes tak isi bek, nah bake iku maeng ngomong nag iku dikongkon ngenteni sampek telung dino disek lagek kenek digawe. Padal aku wes telong dino tapi dikongkon sampek telong dino maneh. Terus petugas sijine maneh iku moro ambek jelasno nag asline katune iku wes ate mati dadi butohno waktu maneh ben iso digawe. Sing petugas sijine maeng ora ngomong ngunu mangkane garai emosi, soale pulsai isek akeh ambek paketan langganan kan yo ono. 

Emotion: angry
Pas tahun 2019 iku termasuk tahun sing ora karuan kanggo koncoku. Soale bocahe digodohe mabek koncoku sampek ora karuan soale deke ulang tahun. Bocah-bocah ancene sengojo godahi ngunuku ben bocahe iku engko seneng pas hadiah sing diwehno iku apike megilan. Hadiah iku ancene patungane pojah-pojah sak kelas kanggo koncoku soale tase wes jebol. Mangkane nang dino ulang tahune areke maeng bocah-bocah inisiatif kanggo nguwei hadiah nang bocahe. Nah pas ate mulih teko kampus hadiah iku maeng diwehno nang bocahe ambek bocah-bocah sing nggodohi maeng. Akhire bocahe yo kagetlah soale tase maeng ancene sing branded sing biyen bocahe pengen tuku. Nah areke maeng motone langsung brabak abang soale seneng.  

Emotion: surprise
Sapa sing ora kaget ndelok Rakra ujug-ujug teka ing panggon cangkruk karo raine ditekuk. Hawane wis ora penak, omonge wis  kasar tok, nadae uga nada wong muring-muring, mripate abang, lan merengut terus. Jebul pas Rakra crita dheweke bar wae dipedhot karo pacare sing paling ditresnani. Cara medhote uga aneh amarga mung dipedhot liwat chat lan pacare ora gelem dijak ketemu karo Rakra. Raine Rakra tambah abang lan kudu muring-muring nalika ngerti ning panggon cangkruk iku ana mantan pacare mlaku karo wong lanang liya. Rakra langsung ngamuk-ngamuk kaya wong kesetanan karo mbanting-mbanting gelas lan piring sing ana. Untunge Rakra langsung didhem karo kanca-kancane dadine ora nganti ngejak gelud mantan pacare.

Emotion: sad
Ben menungso iku nduwe ambu awak sing unik dan kadangan dihubungno karo mambu sing gak enak. Onok akeh pol faktor sing marakno menungso ngasilno mambu gak enak teko awake. Penyebab umume iku mulai teko masa pubertas, perubahan hormonal koyok manopouse, menstruasi, karo kehamilan, terus kemringet akeh ambek awak sing gak resik, karo teko panganan sing melbu nang cangkem. Onok sisan penyebab khususe. Mulai teko stres, diabetes, infeksi kulit, infeksi saluran kemih, infeksi pusar, infeksi vagina, tuberkulosis utowo TBC, uremis, obstruksi usus, sampe kanker. Biasane mambu awak iku terjadine nang area awak tertentu koyok kelek, sikil, lambe, gulu, udel, karo alat kelamin.

Emotion: shame
Gak kabeh utang iku sifate elek kok. Salah sijine utang sing dilakoni karo pengusaha. Gak onok pengusaha sing gak ngutang iku, opo maneh nek perusahaane iku wes gede. Biasane ngono ngutange nang Bank, dan pasti nduwe kartu kredit dewe. Fasilitas kartu kredit iku disediakno nang hampir kabeh Bank, salah sijine BCA. Nek kate buka rekening nang BCA, koyok ngene carane. Siji, pilih jenis kartu kredit berdasarno fungsi, keunggulan, ambek limite. Loro, lengkapi persyaratan sing dibutuhno. Telu, isi formulir sing disediakno ambek pihak CS. Papat, siapno awak gawe diverifikasi karo pihak bank. Limo, enteni kabar teko pihak bank. Enem, lakoni aktivasi nek kartune wes mbok terimo. Terakhir, nggawe pin kartu kredit.

Emotion: shame
Pisah karo konco ancene iso garai sedeh. Opo maneh nag awak dewek pisah karo konco sing paling apik. Tapi awak dewek iki yo kudu ngerti nag ono petuk mesti ono pisah, uwong iku ora kedu bareng terus, opo maneh ambek uwong sing awak dewek dewe durung karuan bareng terus contone konco. Konco yo duwe urip sing kudu dibangun ben iso ngadepi masa depan. Dadi masio awak dewek duwe roso sedeh karo konco nag pisah ora perlu kuwatir. Soale sing jenenge konco masio aduh nag konco iku maeng duwe kesempatan kanggo petuk mesti bakale petuk. Dadi roso koyok ngunuku ojo sampek ganggu mentale awak dewek ambek koncone awak dewek.

Emotion: sad
Aku duwe konco sing asli teko kota Pahlawan. Deke iku asline kendele pol ambek sopo ae mesti disikat ora ngurus sopo iku wonge, nag deke iku bener mesti budal. Tapi masio deke iku kendele ngunu deke iku wedi ambek kucing. Awitane deke iku wedi, pas cilik deke iku pas mangan terus ono kucing moro-moro sing nyakar ambek ngoyok panganane deke sampek deke iku getehen tangane. Ket iku deke sampek saiki wedine pol, yo iku iso diarani trauma ket biyen cilike deke.  Masio iku dadi kelemahane deke, tapi saiki deke iku wes rodok sadar nag iku ancene kudu dilawan. Dadi deke saiki gal saitik mulai manekno awak kanggo parek-parek koceng maneh masio rodok keweden.

Emotion: fear
Mulih sekolah adhiku ngamuk lan muring-muring. Aku kaget amarga ora biasane dheweke ngamuk kaya ngene. Genah-genah aku nyedhaki lan nakok apa apa kok sampe muring-muring. Tibakna adhiku crita yen dheweke diilokna karo kanca-kancane amarga isih SD nanging awake wis gedhe banget kaya bocah SMA. Aku gur bisa nenangke wae lan ngomong ora papa, iku mana amarga adhiku pertumbuhane cepet ora kaya kancane liyane. Nanging adhiku isih ngamuk lan malah ora gelem sekolah amarga ngerasa isin ketok paling gedhe dewe. Dheweke uga sering diilokna raksasa nalika ana ing sekolah. Aku ngewenehi solusi kanggo matur ning gurune supaya kanca-kancane padha diseneni lan supaya ora ngilokna maneh.

Emotion: angry
Universitas Ciputra utowo biasa disingkat dai UC iku salah siji Perguruan Tinggi swasta sing lokasine onok nang Surabaya, Indonesia. Universitas iki didirikno pas tanggal 7 Februari 1990 dan dikeki izin karo kementrian lewat SK PT No. 74DO2006 pas tanggal 31 Mei 2006. UC iki panggon e onok nang UC Town Citra Land, Sambi Kerep, Surabaya. UC iki nduwe moto “Creating World Class Entrepreneurs”. UC nduwe pitung fakultas ambek siji sekolah pascasarjana gawe jenjang pendidikan sarjana, magister, doktor, karo profesi. Kampus iki sisan njalin kerjasama karo akeh instansi liyo. Mulai teko Ewing Marion Kauffman Foundation, Wilmar Group, Dongseo University, ambek Universitas Widya Kartika.

Emotion: happy
Pas aku isih sekolah disik, aku tau kemah karo konco-koncok. Kemahe kui sifate wajib seko sekolah, dadi awak dhewe gelem ora gelem kudu melu kegiatan kui. Pas kemahe kui, awak dhewe gawe mangan bareng-bareng. Awak dhewe gawe pangan sing gampang. Awak dhewe tugas, ono sing gawe mi instan, ono sing masak sego, lan ono sing masak endog. Nanging, ono sing siji koncoku sing ora iso mangan mi instan. Dadi seko omah dheweke wis gowo roti. Naning pas, awak dhewe lagi mangan kui, rotine kesenggol dadine reged. Konco kui wis ngeleh banget dadi senayan wis tibo, dheweke tetep dipangan kui rotine. Awak dhewe sing delok kui malah dadi gilo dhewe. Aku bingung kenopo dheweke kudu tetep mangan rotine, kan dheweke tetep iso mangan sego karo endog sing digawe mau.

Emotion: disgusted
LDPD iku singkatan teko Lembaga Pengelola Dana Pendidikan. Sederhanane, LPDP iku salah siji lembaga sing nyediakno beasiswa kuliah, bah iku ndek dalam negeri utowo luar negeri. Beasiswa LPDP dibiayain langsung ambek negara. Macem-maceme beasiswa LPDP iku onok akeh banget. Sing tercatat sampe saiki onok 11 jenis. Pertama, beasiswa putra-putri Papua sing khusus gawe wong asli Papua. Loro, beasiswa daerah afirmasi sing gawe pelamar teko 96 daerah afirmasi teko 11 provinsi ndek Indonesia. Telu, beasiswa prasejahtera gawe pelamar sing nduwe status penerima bansos. Papat, beasiswa penyandang disabilitas. Limo, beasiswa kewirausahaan gawe pengusaha. Enem, beasiswa PTUD sing khusus gawe pemilik Letter of Acceptance unconditional teko kampus luar negeri. Pitu, beasiswa reguler sing isok gawe sopo ae. Wolu, beasiswa co-founding sing gak bedo adoh teko beasiswa reguler. Songo, beasiswa PNS/TNI/Polri . Sepoloh, beasiswa dokter spesialis. Terakhir, beasiswa Pendidikan kader ulama/perempuan.

Emotion: happy
Aku duwe seragam sekolah batik wena putih karo cokelat. Klambi iki dudu klambi sing khas motif sekolah lan ora ana logone. Kamangka, batik iki uga bisa ditemokake ning toko online lan uga ning pasar. Pas aku bali sekolah, ibuku ngejak aku mangan ning rumah makan Padang. Sing marai aku lan ibuku kaget kuwi, para pelayan sing ana ning warung kuwi nganggo klambi sing padha karo aku. Aku karo ibuku ngempet ngguyu lan maune arep ora sida mangan ning kono. Kamangka wis kadung, aku ya mlebu wae senajan para pelayan warung Padang kuwi ndelok lan ngerasani aku lan uga ibuku. Aku isin banget nanging ya pengen ngguyu yen diiling-iling. 

Emotion: shame
Kabeh wong kui duwe trauma dhewe-dhewe. Ono wong sing iso ngendalike rasa wedine kui lan uga ono sing durung. Awak dhewe kudu ngati-ngati yen awak dhewe ngomong karo wong, opo meneh wong sing awak dhewe durung kenal banget. Awak dhewe kudu ngati-ngati milih bahan omongan supoyo, awak dhewe ora ngemantik traumane kui. Supoyo kui ora kedaden, ono beberapa perkoro sing kudu awak dhewe gateke. Sing kesiji, awak dhewe ora usah ngomong perkoro-perkoro sing sensitif yen ora diperluke. Luwih mending, awak dhewe golek topik omongan sing enteng-enteng wae. Sing keloro, yen misale awak dhewe terlanjur ngomong perkoro sing sensitif, awak dhewe langsung jaluk ngapura, lan ngomong ora opo-opo yen dheweke ora gelem bahas utowo ngelanjutke bahasan kui.

Emotion: fear
Ben hadiah iku ketok apik dan layak gawe dikekno uwong, biasane hadiah iku bakal dibungkus nganggo kertas kado. Tujuane iku ben hadiah sing awak dewe kekno nang uwong iku ketok apik terus menarik. Cara bungkus kado sing sederhana iku koyok ngene. Siji, ojok lali gawe nyoplok label rego barange disik, iki penting banget. Loro, dekek hadiah mau nang njero kotak. Gak wajib sih, cuma ben luwe gampang dibungkus nganggo kertas kado ae. Telu, dekek kotak mau nang tengah-tengah sisi putihe kertas kado. Papat, lipat kertas ben isok bungkus kotak iku mau. Ditarik sing erat terus dikeki isolasi ben gak ucul. Lakoni sampe kabeh ketutup dan nyisakno bagian duwur karo ngisor. Limo, lipet bagian samping kotak siji siji nang ben sudut e. Lipet sampe bentuk segitiga, mbari ngono tarik nang bagian kotake dan ojok lali ditempeli isolasi.

Emotion: surprise
Kanggo wong sing dadi warga anyar ning sawijining kampung, sing paling kudu digatekake yaiku babagan sosialisasi marang tanggane, apa maneh yen kampung kuwi kampung sing terkenal guyub rukun. Ora perlu perkenalan sing resmi lan uga ngewenehi panganan macem-macem ning sekabehe warga, cukup mung tangga kiwa lan tengen. Awak dhewe ya uga kudu ngenalake ning RT banjur sering melu kumpulan kaya pengajian, arisan, PKK, lan sak panunggale. Sing paling gampang sosialisasi iki para bapak amarga lewat pos ronda, kabeh kuwi dadi gampang adaptasine. Kamangka, ayo belajar dadi tangga sing apik lan melu nyiptakake lingkungan sing aman lan ora dadi momok ning lingkungan sosial.

Emotion: fear
Awak dhewe kui apike ora wedi karo jarum suntik. Disuntik kui iso dadi salah siji cara supoyo penyakit sing awak dhewe rasake saiki cepet mari. Sak liyane kui, nganggo piranthi kui awak dhewe uga iso terhindar seko penyakit-penyakit sing iso marake mati. Yen awak dhewe wedi disuntik kui, awak dhewe dadi wegih kanggo menyang rumah sakit utowo ketemu dokter. Penyakite kui dadi dibenke wae. Hal sing paling elek yen awak dhewe ora ngobati penyakit kui, penyakit sing saiki dirasake bakal soyo luwih parah. Iso wae, yen wis neng tahap kui, penyakite wis ora iso ilang seko awak lan akhire awak dhewe iso ora napas meneh.

Emotion: fear
Mbudhayakake kejujuran ning para siswa iki pancen angel amarga siswa jaman saiki tuntutane uga akeh kaya kudu sukses, kudu mlebu ning universitas favorit, lan uga sak panunggale. Para siswa iki isih seneng nyonto amarga nyonto kuwi dianggep dalan pintas kanggo oleh biji apik sak liyane sinau sing sregep. Kadhang uga ana guru sing ndukung siswane contekan nanging ora oleh rame amarga guru iki pengen disenengi karo murid. Nanging ya babagan iki kudu diomongake serius sebab bisa ngerusak kepercayaan diri siswa. Amarga kuwi, ayo aja nyonto lan rasakke manfaat saka jujur kuwi kaya luwih lega lan bisa marai awak dhewe tambah pinter.

Emotion: shame
Servis motor kui butuh duwit sing ora sitik. Yen ono masalah neng motore dhewe senadyan bar wae dibenake, awak dhewe bakal nesu-nesu. Nanging, timbange awal dhewe guwak-guwak tenogo kanggo nesu, mending awak dhewe ngomong langsung neng pegawene. Carane kui, sing kesiji, ojo panik utowo ojo ngeroso sing paling bener. Soale, sing luwih ngerti soal montor kui montire. Awak dhewe iso wae salah lan mung ngeroso tok yen montore dadi tambah ora penak. Sing keloro, awak dhewe ngekei bukti yen awak dhewe bar servis montor neng panggon kui. Carane iso nunjuke kuitansine lan KTP. Sing ketelu, awak dhewe iso ngerongke penjelasan kenopo montore dhewe rusak meneh. Yen misale kui iso diganti, benkele bakal ngijoli nganggo suku cadang sing anyar.

Emotion: angry
Sing marake wedi pas awak dhewe lagi tampil kui pikirane dhewe. Wong sing nonton awak dhewe kui sebenere ora ngopo-ngopo. Misale kui lagi neng perlombaan, juri sing ono neng kono intine kui tetep pengen nikmati opo sing awak dhewe tampilke, dudu dadi hakim sing ngebiji apik eleke penampilan dhewe. Yen pikirane dhewe ora neng ngedi-ngedi, awak dhewe ora bakal ngeroso wedi. Rasa gemeteran lan kepising pas arep munggah panggung kui mung sugesti neng pikirane awak dhewe wae. Awak dhewe wedi yen penampilan dhewe kui bakal ora mulus, senadyan awak dhewe wis nyepake penampilane kui wis suwe. Awak dhewe wedi yen ono kededean sing ora disongko pas neng duwur panggung.

Emotion: fear
Utang iku asline termasuk ora perkoro sing elek, tapi akeh wong sing utang nag konangan wong liyo sing dikenal ambek tonggone mesti isin. Nah sing garai isin iku maeng asline ora mok mergo tonggone utowo wong sing ngerti ambek utange maeng tok. Tapi yo mergo ono sing mikir nag utang iku termasuk tondoe wong sing ora duwe utowo wong sing ora sanggup golek duwek kanggo nyukupi kebutuhane maeng. Nah mergo iku maeng mangkane nag ono wong utang iku mesti wedi konangan mergo nag konanngan mesti isine megilan mergo kuwatir dienyek ambek digunem ambek wong-wong liyo sing ancene parek karo wong sing utang maeng.

Emotion: shame
Kabeh wong nag diece utowo dilokno mesti metu roso sing mangkel, muring, ambek gregeten ora karuan, opo maneh nag dilokno karo kurange awak sing jelas ketok moto yo tambah ora karuan rasane. Tapi asline srengen koyok ngunuku yo ora apik, soale iso dadekno roso geting ambek dendam sing ora uwes-uwes nang ati opo mane sampek loro ati pirang-pirang tahun. Nag ancene dilokno polahe kurange fisik yo wes kudu menengai ae soale nag diladeni sing ngelokno tambah seneng soale tujuane iku ono hasile yo iku ngelarakno atine wong sing dilokno maeng. Mangkane ojo sampek srengen nag dilokno wong polahe kurang wujudmu utowo rupomu.

Emotion: angry
Saiki wong sing duwe sepeda motor tapi kadang ora ngerti carane dandanine polahe gelek ngandalno benkel. Akhire nag pas mlaku adoh terus ono opo-opo ora ngerti opo-opo. Salah sijine sing kendala sing gelek dirasakno wong nag mlaku adoh yoiku rem blong. Cara ngatasi remblong iku yo macem-macem karek jenis reme maeng. Nag rem cakram salah sijine cara yoiku kudu didelok disik piringan cakrame maeng panas opo ora, terus pitekan reme iku maeng ngeslong opo ora, nag ngeslong artine iku masuk angen, nag masuk angen artine angine kudu ditokno disek ben iso normat. Tapi nag kepanansen berarti kudu diademno iku ae wes cukup. Soale nag rem panas mesti ora iso nyemkrem reme.

Emotion: fear
Nag uwong oleh kabar menang undian mesti jumbul ambek kagete pol. Tapi anjuran sing teko kepolisian nag ono sing model koyok ngunuku kudu dicek disek. Opo awake iku tau melok undia opo ora, nak melok kudu dipastikno opo podo lembaga sing ngadakno undian iku. Soiale saiki iku akeh wong sing kenek bujukan ambek perkoro sing ngarani menang undian. Nang koran, situs polisi, ambek media sosial kabeh wong yo nganjurno ambek ngongkon ati-ati nag oleh pengumuman menang undian soale iku durung karoan bener. Iso-iso ae iku mok bujukan teko wong sing ate meres wong diomongi menag undian mangkane awak dewek kabeh iku kudu ati-ati ben ora kenek bujukan maeng.

Emotion: surprise
Panggon bioskop iki rame banget. Dikira kabeh padha antri kanggo tuku tiket bioskop, jebule ana wong padu amarga salah sijine nyerobot kanggo tuku tiket. Wong sing diserobot ora trima, dadine nantang wong sing nyerobot iki mau. Kabeh wong-wong sing ana ing kono padha wedi lan meh misah wong loro iki. Mripate wong loro iki wis mendelik karo padha ora gelem ngalah. Tangane wis ngepel kaya wis cepak kanggo ngaploki salah sijine. Akhire satpam teka kanggo misah wong loro iki mau lan digawa ning kantor satpam kanggo dijaluki keterangan. Satpam liyane uga nertibake barisan supaya ora ana maneh kedadean wong sing nyelat karepe dewe kaya kedadean iki mau. 

Emotion: angry
Srengen polahe ora diperlakokno adil iku wes biasa kedaden nang endi-endi ambek angger wong mesti tau ngalamai iku. Tapi kabehtokoh agama mesti ngelarang roso iku tambah gede soale iku ora apik megane iso dadekno pikirane wong maleh peteng. Nag jarene guru, wong sing penggaweane srengen iku ora apik, soale wong ngunuku atine suwe-suwe tambah atos, terus emosine tambah suwe ora iso dikontrol sing dadekno gampang srengenan masio perkoro sing diadepi ora sepiro angel. Mangkane ojo sampek dadi wong srengenan soale iso dadekno wong iku maleh dadi atine elek, pikirane ora karuan ambek sing jelas akeh wong sing bakal ngadoi wong iku maeng.

Emotion: angry
Sak durunge mlebu ruangan ujian, ono beberapa perkoro sing iso awak dhewe lakoke supoyo iso garap soal ujian. Awak dhewe kudu siap mental. Awak dhewe kudu perocoyo karo usaha sing awak dhewe lakoni. Tenang kui uga kunci garap soal ujian kanthi maksimal. Awak dhewe kudu ngindari grusak-grusuk pas lagi garap. Pas lagi garap soal ujian kui, luwih apik awak dhewe garap soal sing menurut dhewe gampang disik. Lumpati soal-soal sing angel utowo mangan akeh wetku kanggo jawabe. Yen ora ono meneh soal sing gampang, soal sing wis dilumpati mau lagi digarap. Seloke, kiro-kiro 15 menit, sadurunge wektune entuk kanggo ngecek jawaban neng lembar jawabane. Ojo lali gateke data diri sing ditulis neng lembar jawab. Ojo ngasi ono keselahan.

Emotion: happy
Mbu kenopo, jaman saiki ketimpagan utowo ketidakadilan kui akeh banget neng tengah-tengah masyarakat. Yen awak dhewe ngerasake kui awak dhewe berhak nesu. Nanging, nesu kui ora ngerampungke masalah opo-opo. Awak dhewe uga iso crito kui neng koncone dhewe opo iso curhat neng media sosial. Yen awak dhewe kepegen wong-wong ngerti opo sing awak dhewe rasake lan supoyo wong-wong dadi ngerti ketidakadilan sing akeh terjadi kui, awak dhewe apike nulis utowo crtio pengalaman dhewe kui neng media sosial. Wong-wong iso dadi luwih sadar. Wong-wong uga iso berempati karo awak dhewe utowo iso ngerasake opo sing awak dhewe alami kui. Dadine akeh wong sing iso ngebelani awak dhewe.

Emotion: angry
Sebagai penulis cerita fiksi, awak dewe pasti sering gawe diskusi tentang suatu topik nang wong liyo. Biasane sing koyok ngono iku dilakoni pas awak dewe lagi njaluk kritik perkoro idene awak dewe, elek ta apik, opo onok kritik liyane, layak ta gak gawe ditulis teru dipublikasikno. Biasane sing bakal enak dijak diskusi iku sing podo-podo penulise. Cuma, kadang iku onok penulis sing nakal. Pas wes dikeki eroh tentang idene awak dewe, malah penulis iku nulis sing isine tentang idene awak dewe iku mau. Nek wes ngono jelas awak dewe mangkel lah. Idene sopo, sing nulis sopo. Dadi mulai saiki, ojok asal nyebarno idene awak dewe cek gak asal dijupuk karo wong liyo.

Emotion: angry
Model klambi sing ketat lan uga nduduhake lekuk awak kuwi ning Indonesia ora sesuai karo norma kesopanan senajan ora ana hubungane karo penyebab asusila. Sak liyane norma kesopanan, sing kudu digatekake yaiku anane kondisi kaya kepantesan lan uga model klambi sing bisa mbahayakake awake dhewe. Yen klambi terlalu ketat, kuwi bisa ngalangi peredaran darah lan marai sumuk. Klambi sing ketat iki  duwe kemungkinan kanggo suwek apa maneh yen celana kuwi bahane saka katun tipis utawa saka kulit. Wis dijamin ora man yen dinggo terlalu ketat. Amarga kuwi, sak durunge milih pakaian, ayo luwih cermat maneh ben nyaman digawe lan ora isin amarga ana kemungkinan suwek.

Emotion: shame
Pas aku ngulang persiapan SNBT wingi tibak'e ono bocah sing wes melok ujian utowo tes seleksi tahun iki gawe mlebu universitas sing dikarepno. Tapi bocahe sedeh pas ora diterimo alias ora klebu nag uninversitas sing dadi impiane maeng. Bocahe iku maeng cerita opo wae sing garai deke gagal. Mangkane saiki bocahe bener-bener ngepene pol oleh sinau soale bocahe omeh sedeh maneh gara-gara ditolak teko universitas. Aku mari ngunu ngomong nang bocahe nag saiki kabeh universitas podo wae, ora kudu nang negeri utowo sing wes apik universitase. Soale kabeh mahasiswa yo karek nasipe ambek bocahe gelem sinau opo ora. Nag bocahe gelem sinau ambek nasipe apaik, masio nag kampus elek tetep mau dadi apik.

Emotion: sad
Azza lagi ndek omah wong loro tok karo adik e. Wong tuwone lagi melu kondangan anak e koncone. Awale sek biasa ae, moro-moro udan dueres nang njobo. Mboh opo’o Azza iku wes ketar ketir dewe. Akhire de’e milih gawe nang kamar ben ngeroso aman. Gak suwe, moro mati lampu. Azza langsung mbuengok banter pol. Adik e sing krungu langsung mlayu nang kamar e Azza dan nyalakno lampu darurat sing onok nang pojok kamar kakake iku. Berhubung Azza sek nuangis gero-gero mergo keweden, adik e langsung meluk kakak e sampe Azza ngeroso tenang. Pas dipeluk, kroso pol nek awake Azza iku gemeter pol saking wedine. Adik e mek isok puk puk kakak e sampe Azza keturon.

Emotion: fear
Body shaming iku istilah kekinian sing wes akeh dikenal wong akeh. Body shaming iki bentuk tindakan ndek ndi wong bakal ngenyek bentuk utowo ukuran awak sing diduweni wong liyo. Body shaming iki terjadi mergo wong-wong iku percaya karo standar kecantikan utowo ketampanan dan berkiblat nang kono. Pokoke nek onok uwong sing gak sesuai karo standar iku mau, bakal beresiko kenek body shaming. Wujud body shaming iku macem-macem. Mulai teko sing blak-blakan ngritik langsung bentuk awake wong liyo sampe banding-bandingno. Objek sing dadi sasaran gawe kenek body shaming iku teko berat badan, rambut nang awak, model rambut, werno kulit, karo wajah.

Emotion: angry
Gak onok abang gak onok ijo moro aku dikon koncoku gawe melu giveaway marimong, salah siji jeneng boneka sing lagi usum-usume nang kalangan arek enom teko Korea. Awale aku males, tapi koncoku mekso terus. Akhire tak turuti dan aku ngelebokno jenengku nang form pendaftarane nang Twitter. Aku sih gak ngarep opo-opo soale aku eroh nek awakku iki akeh gak bejone, dadi gak bakal menang. Dan pas pengumuman, aku awale bingung kok onok akun sing ngemention akunku nang Twitter. Pas tak delok, aku langsung mbengok pas eroh jenengku menang giveaway marimong. Gak mek aku tok sing kaget, koncoku yo melu kaget soale iki pemenange iku mek siji ndil, dan dadakno aku isok menang.

Emotion: surprise
Sembarang kalir jenis petugas iku onok nang ndi ae. Nek nang lingkup sekolah, terutama sekolah negeri, sing paling terkenal iku keberadaan petugas TU. Petugas TU iku guduk guru, tapi sek dadi bagian teko sekolah iku mau. Petugas TU nduwe tugase dewe gawe ngewangi guru nang akeh bidang. Tapi nek tak uwasi terus, petugas TU iku mesti podo judes kabeh. Wes ngono wajah e iku podo ketok kereng pol. Pasti bakal akeh sing sependapat karo aku. Saiki bayangno ae ya, wong aku wes ngomong apik-apik, tapi dibales e karo nyentak. Terus pas aku kate bayar SPP ae, ngelayanine iku koyok serba gak ikhlas kabeh ngono lho. Wes talah, petugas TU iku wes judes, malesi pol.

Emotion: angry
Syarat sah e umat Islam nek kate sholat iku kudu terbebas teko najis nang awak, klambi, panggon, ambek barang sing digowo. Terus semisal awak dewe iku kenek idune asu, opo sing kudu dilakoni?  Kudu diiling disik nek idune asu iku melbu nang jenis najis mughalladzah alias najis sing paling abot. Cara nyuciknoe iku dicuci ping pitu dan salah sijine iku dicampur karo lemah sing suci. Cara gampange iku ngene. Pertama, awakmu niat disik kate bersuci teko najis mughalladzah iku mau. Mbari ngono awakmu campur lemah sing suci mau nang banyu, terus siram nang panggon sing kenek idune asu iku mau ping pisan. Sisane garek dicuci koyok biasa ping enem.

Emotion: fear
Sing jenenge panganan yoiku barang sing keneng dipangan, rupone yo macem-macem ora kok koyok roti, buah, ambek jajan liyane tok, tapi yo sak pirang-pirang. Nah masio iku termasuk barang sing kenek dipangan tapi yo ono wong sing mangkel nag panganan iku endut. Nah nag wes endut kabeh uwong mesti mangkel ambek jember solae panganan iku maelh ora kenek dipangan terus akhire buak. Pangan endut iku termasuk panganan sing kenek barang sing ora iso dipangan contohne lemah, awu, mabek liyan-liyane barang sing ancene ora kenek dipangan. Nah nag wes koyok ngunuku nag wong sing ora metoloan, yo jelas wonge maelh jijik ambek ora seneng.

Emotion: disgusted
Kanggo wong wedhok mesti paham piye rasane hormon lan emosi sing ora stabil amarga ana tamu bulanan sing arane menstruasi. Sing dadi perkara yaiku yen wayah iki, emosi kadang ora bisa dikendalikake. Hormon iki bisa dadi salah siji pemicu muring-muring lan nesu tanpa sebab. Kadang sing dadi korban uga wong sing ning sekitare, sing dadi masalah yaiku yen emosi iki ora diarahke lan dikendalikake. Wong wedhok sing ngerasakake iki mesti wes bisa nemu cara kanggo iki kaya nonton film sing marai nangis utawa milih mangan sing legi-legi kanggo ndandani emosi sing rusak amarga hormon iki mau. Nanging ya isih ana sing durung bisa lan luwih milih nyeneni wong sing ning cedhake. 

Emotion: angry
Aku paling jijik karo sampah sisa panganan. Menurutku luwih, jijiki karo sampah-sampah sing ono neng penampungan sampah. Senadyan, neng kono tetep ono sampah sisa panganane, nanging neng kono kecampur karo sampah liyane, koyo sampah plastik. Yen aku delok sing sampah panganan tok, rasane aku arep mukok. Opo meneh yen wis tekan ngambu ambune. Yen ora cepet-cepet lungo seko kono, mungkin aku bakal mukok tenanan. Bayangke kui bekas panganane wong liyo marake aku jijik. Ditambah meneh, kui sampahe embuh seko kapan. Iso wae kui sisa panganan seko isuk. Makane kui, yen aku mangan neng pinggir dalan, aku ora gelem cerak panggon masake. Soale, biasane bak sampahe ono neng cerak kono. Yen wis delok kui, aku dadi ora semangat madhang meneh.

Emotion: disgusted
Pas aku dolan nang kampuse koncoku nang Kota Pahlawan, aku moro-moro isin dewe mergo moro-moro ono bocah sing klambine iku plek ketiplek ambek aku. Nah koncoku sing ngerti ngunuku malah gojloki aku ambek ngomong "ikuloh dulur panti mu". Nah mari ngunu aku sing rodok isin yo terus langsung gawe jaket ben ora ketok wong wong akeh. Yo sopo sing ngerti nag perkoro ngunuku sing rodok aneh iku iso dadekno wong maleh isin. Opo maneh wonge maeng lemune pol ambek gedene megilan, tapi pas deke maeng yo ngerti nag klambine podo deke yo langsung mirih, paling deke yo isin mergo deke iku masih nang gonanku, terus mari ngunu deke langsung mireh.

Emotion: shame
Prank iku dasarane disebut ambek lelucon praktikal. Lelucon iku nduwe makna hasil teko ndagel utowo tindakan utowo perkataan sing lucu. Prank iki sebuah trik sing dilakoni ambek uwong sing tujuane cek wong liyo ngguyu. Roto-roto prank iki tujuane cek korban iki ngeroso kaget utowo bingung karepe dewe. Prank iki istilah sing wes gak asing maneh nang kupinge awak dewe kabeh. Opo maneh jaman saiki tambah akeh banget konten prank sing lagi viral nang media sosial koyok YouTube, Twitter, TikTok, dan liyane maneh. Prank iki awale mek gawe guyon-guyonan biasa, terutama pas April Mop, tapi tambah suwe guyonan iki dadi berlebihan dan marakno akeh dampak negatif e.

Emotion: surprise
Ana akeh cara sing bisa dilakoni kanggo nabung sak liyane nganggo celengan, yaiku salah sawijine nabung saham utawa nabung emas. Nabung saham utawa emas iki jumlahe bisa saya munggah lan saya larang amarga kualitas pasar lan nilai barange munggah terus. Keuntungan lan manfaate ya lumayan gedhe amarga tabungan iki jangka panjang. Yen keuntungane wis akeh, tabungan iki bisa dijupuk lan didepositokake kanggo tuku omah utawa kanggo modal usaha. Cara nabung sing aman ya bisa lewat pegadaian emas utawa saka bursa efek sing nyediakake saham. Sing marai bungah yaiku pas ndelok rega saham lan emas sing dituku tambah larang regane lan akeh keuntungane. Persen keuntungan kuwi mau ya bisa dijupuk kanggo tuku kebutuhan sing lagi mendesak. 

Emotion: happy
Selama urip iki awak dhewe ketemu akeh wong. Akeh seko wong-wong sing awak dhewe tau kenal kui saiki wis arang ketemu. Awak dhewe mung iling rupa utowo awak dhewe mung iling jenenge wae. Awak dhewe mesthi tau ngerasake piye isine pas wong sing awak dhewe celuk kui bedo. Reaksine wong sing salah ngundang kui werno-werno. Ono sing dheweke, pas ngerti yen dheweke salah wong, kui langsung meneng. Polahe koyo dheweke ora ngerti opo-opo. Ono sing nyeraki wonge lan langsung ngomong yen dheweke salah nyeluk mau. Ono uga wong sing pas salah nyeluk wong, malah dadi iso kenalan karo wonge kui. Malah ono sing iso dadi kancanan cerak mergo kui.

Emotion: shame
Mbari kuliah, sek onok waktu gawe istirahat dilut sak durunge mata kuliah selanjute dimulai. Aku ambek koncoku mutusno gawe mampir nang minimarket gawe tuku jajanan karo ombenan. Pas ndelok antriane, aku rodo panik soale antreane lagi dowo banget, dan aku wedi telat melbu kelas. Koncoku nenangno awakku dan tetep ngenteni antrean iki ae. Aku nuruti de’e dan awak dewe wong loro ngenteni antrean iku mau. Pas aku wes katene ndekek barang nang mejo kasir, awakku disurung ambek wong liyo dan wong iku langsung ndekek barange nag mejo iku. Aku sing gak terimo langsung narik klambine dan misuhi de’e. Sing marai mangkel pindo iku pas wong iku nyolot nek iki minimarket nduwene arek fakultase, dadi de’e luwe nduwe prioritas nang kene. Pas wes mari, wong iku langsung ngluyur ngono ae. Atiku rasane wes mrengkel. Nek sampe ketemu ambek wong iku maneh, langsung tak tapok iku raine.

Emotion: angry
Aku duwe warteg langganan. Aku kerep mangan neng kono mergo panggon mangane kui cerak karo kampusku, murah, lan rasane uga enak. Pas aku lagi magan neng kono, aku kerungu ibu-ibu sing dhuwe lan sekaligus dodolan neng kono kui tau nesu-nesu. Ibuke nesu neng salah siji pelanggane neng kono mergo wong kui durung bayar utange sing wis akeh. Aku nguping yen dheweke kui ngutang wis ket sesasi wingi sing durung dibayar. Aku kerungune kui uga kaget. Tak deloki rupane mase sing diseneni kui, rupane dadi isin banget. Dheweke ngomong sasi ngarep bakal dibayar. Nanging pas tak sesasi bar kui, aku rung tau delok meneh wonge mangan neng kono. Ketoke mase kui kabur mergo durung iso bayar utange.

Emotion: shame
Toilet umum kui biasane reged. Yen ora reged, sak ora-orane kui mesthi mambu pesing. Arang banget awak dhewe nemoke toilet umum sing resik. Supoyo awak dhewe iso nyaman neng panggon kui, ono beberapa hal sing iso awak dhewe lakoke. Sing kesiji, awak dhewe kudu nyepake sabun dhewe. Soale, akeh toilet umum sing ora ono sabune. Yen misale ono, sabune kui kerep nemu sing ora ketok higienis. Sing keloro, awak dhewe iso gowo parfum supoyo iso ngurangi ambu sing ora enak. Sing ketelu, awak dhewe kudu cepat tisu. Tisu iku gunane kanggo ngeresiki utowo dadi alas neng jamban sing dilingguhi. Ono wae wong-wong sing ngaggu jamban jenis kui kanthi dodok.

Emotion: disgusted
Kegagalan mergo ditolak seko universitas sing awak dhewe pengeni kui lara banget. Nanging, awak dhewe aja ngelarani ati meneh kanggo nolak awak dhewe. Maksude kui, awak dhewe dadi ngeroso dikucilke mergo ora koyo wong liyo sing mlebu kampus idamane. Awak dhewe kudu trima takdir sing saiki awak dhewe trima. Awak dhewe kudu bangga karo usahane awak dhewe melu ujian kui, senadyan ora keterimo awak dhewe tetep iso jepuk manfaat lan pelajaran seko kegagalan kui. Alon-alon, perasan sedih kui kudu awak dhewe singkirke. Ngewiwiti meneh usaha mlebu ning universitas impian. Awak dhewe mungkin kedisikan karo konco-konco sing liyo, nanging awak dhewe durung telat ngoyak neng kampus idaman.

Emotion: sad
Udin wis sepuluh taun dadi marbot masjid ning cedhak omahku. Isuk kanthi sore, Udin kerja lan wayah sore kanthi bengi, Udin ngewangi reresik mesjid lan ngecek sumbangan sing mlebu ning kothak. Dina Sabtu lan Minggu, Udin uga kadhang ngumbah karpet. Nanging, ning sawijining dina, Udin oleh panggilan saka ketua marbot lan Udin dikenalake karo donatur saka PT sing ana ning cedhak mesjid. Udin nampa 50 juta kanggo perbaikan mesjid. Amarga Udin uga ngurusi sumbangan sing mlebu, Udin ngerasa yen dhuwit iki gedhe banget lan risikone gedhe. Pas banget karoudhin lagi butuh dhuwit mbayar pengobatan ibune. Nanging amarga Udin wedi, akhire dhuwit kuwi dilebokake rekening ketua marbot. 

Emotion: fear
Wektu SD, sekolahku ngadake acara dino dodolan. Jebul dodolan kui ora gampang. Seko perancanaan tekan distribusi kui angel banget. Pas entuk pembeli sing pertama, awak dhewe seneng banget. Mungkin kui sing dirasake kabeh bakul-bakul sing lagi pisanan ngewiwiti usahane. Dino pertama kui sing paling abot. Wong durung kenal karo barang dagangane. Pas ono pelanggan teko, awak dhewe seneng banget. Wongku dilayani koyo rojo. Senadyan penjalukane kui sok ora masuk akal, bakul kui tetep ngeladani, ben iso dadi panglaris jarene. Kepuasan pelanggan sing paling awal kui ogo penting. Yen dee puas karo pelayanane dhewe, dee bakal ngandani wong-wong sing liyo ben tuku ning bakule dhewe. Seko kono wong sing dijak kui ngejak wong sing liyane lan koyo ngono terus tekan dodolan awak dhewe iso payu.

Emotion: happy
Aku iku tipe wong sing sakjane gampang banget kenek demam panggung ben kate nampil opo ae. Tapi aku nduwe cara sing jitu banget gawe ngatasi demam panggung iku mau, yaiku nyoplok kocomoto. Berhubung mripatku minus, dadi aku nang ndi ae nganggo kocomoto. Nek pas nampil, kocomoto iku tak coplok, sing marakno otomatis aku gak isok ketok rupone wong-wong sing ndelok penampilanku alias burek kabeh. Nek wes ngono, atiku isok luwe tenang mergo aku gak bakal eroh penilaian wong nang penampilanku teko tatapane. Dadi nek awakmu sing nduwe mripat minus terus sering kenek demam panggung koyok aku, coba praktekno caraku iku mau, sopo eroh ngaruh sisan nang awakmu.

Emotion: fear
Yen awak dhewe gawe salah, awak dhewe ojo wedi jaluk ngapuro. Soale, ora ono salahe awak dhewe jaluk ngaporo karo wong sing awak dhewe larane. Dheweke malah duwe hak kanggo nampo ngapuro seko awak dhewe. Mungkin dheweke iso nesu neng awak dhewe. Arep piye meneh, kui konsekuensi sing kudu awak dhewe terimo. Nanging, yen awak dhewe ora ngomong kui, piye carane wong kui ngerti yen awak dhewe nyeysel wis ngelarani dheweke. Jaluk ngapuro kui uga salah siji bentuk, awak dhewe isih sayang karo wonge kui. Awak dhewe kepengen perkoro rampung nganggo coro sing apik. Kui uga dadi tanda yen awak dhewe wong sing wis dewasa.

Emotion: fear
Golek pasangan kui ideal sing setiya karo awak dhewe lan ora ngelirik neng ati wong liya.  Awak dhewe ora pengen kesel-kesel nesoni pasangane dhewe pas dheweke ketauan selingkuh. Ono cara supoyo awak dhewe iso entuk wong sing setiya. Sing kesiji, awak dhewe golek wong sing taat karo agamane. Logikane yen dheweke patuh karo Tuhan sing ora ketok, wonge kui bakal luwih setiya meneh neng awak dhewe. Sak liyane kui, wong sing kuat agamane ora sak iso mungkin ara gelem ngelarani pasangane. Sing keloro, golek wong sing iso nompo dhewe opo onone. Yen misale pasangan dhewe kui seneng karo awak dhewe mung mergo bandha utowo rupane dhewe kui iso dadi wonge bakal ora setiya. Soale rong perkoro kui dudu hal sing abadi. Iso wae kui ilang neng seko awak dhewe.

Emotion: angry
Marah iku salah siji perasaan sing pasti tau dirasakno kabeh menungso nang dunyo iki, termasuk awak dewe kabeh. Tau ngeroso gak, nek misal awak dewe lagi marah-marah, sak marine iku pasti bakal ngeroso pegel puol. Kadang malah sampe ngeroso lemes. Dadakno, marah iku salah siji bentuk emosi negatif. Awakmu perlu eroh sisan nek kabeh emosi sing awak dewe ungkapno iku butuh energi. Emosi negatif iku biasane luwe akeh nguras energi. Istilahe ngono kabeh organ iku bakal ngetokno energine gawe ngelepasno emosi negatif iku mau sing marakno awak dewe dadi ngeroso pegel puol. Berhubung marah iku termasuk nang salah siji jenis emosi negatif, iku sebabe awak dewe mbari marah pasti langsung pegel.

Emotion: fear
Kadang, ngelamar kerja tok iku gak cukup. Soale jaman saiki, HRD bakal ngorek kepribadianmu teko media sosialmu pisan. Mereka bakal eroh teko beberapa akun media sosial sing mbok cantumno nang CV dan bakal diteliti maneh. Hal iku sebagai langkah cek HRD eroh awakmu nduwe jejak digital sing apik ta elek sebelum mempertimbangkan gawe ngelolosno awakmu. Nek wes ngono, awakmu kudu bangun persona sing apik nang akun media sosialmu. Cara bangun persona iku gak angel kok, dimulai teko hal hal sing cilik ae. Misal gak tau melu komentar utowo rebut nek onok sesuatu sing viral. Terus dilanjut ambek nge-share prestasimu nang media sosial. Tambahi sisan nek awakmu nduwe karya, share sisan nang media sosialmu. Teko kono, HRD pasti bakal ngekeki poin plus dan awakmu nduwe kesempatan luwe duwur ketrimo kerjo nang perusahaan sing mbok lamar.

Emotion: sad
Aku ancene gelek getradung ambek pitik soale mesti mlayu keweden polai nag ora mlayu mesti dicucuk sampek gete'en barang. Embahku biyen iku ngandani nang aku nag ditradung ambek pitik babon iku ojo mlayu ambek ojo wedi. Nag awakmu wedi ambek mlayu yo bakal modar awakmu, terus yo bakal diuber sampek pitike maeng kepegelen polahe ngajaki. Terus mbahku ngongkon nag ancene diajaki ambek ditradung iku getaken dewe pitike ben ora wani neradung soale nag mlayu yo mesti tambah ditradung. Dadi sarane mbah iku maeng tak turuti tibake temen-temen manjur ambek ampune megilan. Masio awitane aku rodok wedi tapi sak wise iku maeng ono hasile akhire akhu percoyo.

Emotion: fear
Yen awak dhewe tau dadi pegawe, awak dhewe kudune ngerti piye abote kerjone kui. Misale durung tau dadi pegawe, awak dhewe iso bersimpati karo kahanan gawean lan kehidupan pegawe. Dadi pas awak dhewe dadi bos sing kudu PHK karyawane, awak dhewe ngerti rasane. Nanging luwih apik yen awak dhewe sebagai sing duwe usaha ora ngemadege pegawene dhewe seko gaweane. Gak ono sing seneng karo sing jenenge PHK. Saliyane ora ngepenake kanggo karyawan, PHK kui ora kepenake kanggo sing duwe usaha. Yen kudu ngurangi jumlah pekerja neng perusahaan kui, iso artine kahanan perekonomian lagi ora stabil. Mergo PHK, akeh wong sing ora duwe penghasilan lan tingkat konsumsine midun. Tingkat konsumsi midun gawe perusahaan ora sehat lan kudu ngurangi pegawae, dadi ono PHK meneh. Proses kui bakal mubeng-mubeng terus tekan ekonomine remuk.

Emotion: sad
Ono wong sing berpendapat yen wis nikah ora duwe rencane duwe anak. Jarene duwe anak kui kudu duwe persiapan mental lan finansial. Padahal, saiki donyo lagi ora stabil, rego-rego makin suwe makin mundak lan kesehatan mental saiki makin gawe prihatin. Ono uga wong sing kepengen seneng lan dolan terus pasangane dadi ora gelem repot-repot duwe anak. Yen alasane kurang finansial lan mental kui, menurutku alasen sing kurang pas. Soale, duwe anak kui iso ngelengkapi urip awak dhewe. Mungkin kanggo pertama kaline, ono wong sing tulus butuh bantuane awak dhewe seko cilik banget. Awak dhewe ngeroso dadi siji-sijine wong sing iso jagani wong kui. Ora keroso, mentale dhewe dadi tambah kuat nek ono hubungane karo anak. Awak dhewe dadi iso ngelakoke opo wae, iso nyambut gawe luwih keras ben urip anak nyaman terus.

Emotion: happy
Saiki jamane nag seneng lapo-lapo kudu diramek-ramekno koyok seneng oleh pacar kudu diramekno, seneng polahe lulus ujian yo kudu diramekno, ambek seneng-seneng sing liyane. Tapi wong sing ngerasakno seneng iku maeng opo yo ngerti nag ambek ngeramek-ramekno maeng terus wong yo seneg? Gurung karuan seneng. Opo maneh nag seneng lulus ujian, durung karuan konco utowo wong sing parek iku yo seneng. Mangkane nag ngerasakno seneng lulus ujian ojo digembor-gemborno utowo diramek-ramekno ambek alasan syukuran polahe lulus padal yo mok pengen pamer. Dadi kanggo bocah-bocah sing seneng polahe lulus ujian ojo sak karepe dewe ngerayakno rame-rame, wes cukup seneng sak cukupe ae.

Emotion: happy
Negara saiki lagi diadu perkara wong-wong sing ora tanggung jawab ngewenehi gawean utawa jatah bangku kuliah marang wong sing seneng dititipake. Kasus sing lagi rame uga gonta-ganti. Saka polisi titipan sing nggeser posisi anake wong susah sing melu seleksi, atlet bal sing ora melu tim inti amarga pemaine titipan saka pelatih utawa tim gedhe, kanthi sing anyar yaiku calon dokter sing mlebu kampus jalur titipan saka wong tuwa kanthi menteri. Sing marai susah lan mangkel kuwi, profesi sing kudune ngabdi marang masyarakat malah diisi karo wong jalur titipan iki. Kamangka tatanan negara iki dikuatirake bal ajur amarga keadilan sing angel digoleki. 

Emotion: angry
Biyen pas aku isek kulia terus muleh mesti nuggoi ponakanku nang omah. Nah, Ponakanku iki nag  ono wong mati mesti wedi nang omah dewean padal deke iku wes SMP. Karo mbah tambah digodoe ambek dielokno, polahe deke masio smp awake iku wes ngalahe bocah SMA mangkane mesti dilokno mbah, "bocah wes gede nang omah dewe kok ora wane polahe wong mati, nah mene nag gede terus sekolah ado mosok jaluk terno konco". Yo krungu ngunuku ponakanku mok meneng tok ambek dolanan hp karo ngenteni pakne teko mesjid. Yo asline yo lumrah se, soale desoku isek adoh teko dalan gede terus nag gurine deso iku wes alas sing ora karuan gedene.

Emotion: fear
Wingi pas aku neng Bogor, aku ketemu karo adine seko eyang kakungku. Aku lan putu-putu liyane manggile Eyang Usrek. Eyangku sing iki tinggale neng Pamulang, ora adoh-adoh banget seko Bogor. Eyang biasane neng Bogor numpak taksi daring yen ora diterke karo anake. Eyang Usrek kui mampir neng Bogor mergo arep jenguk eyang putriku sing lagi lara. Neng Bogor, Eyang Usrek crito akeh seko kegiatane dheweke sak ben dinone tekan crito pas dheweke haji biyen. Naning, sing marai aku lan ibuku bingung kui crito soal putune sing isih bayi. Soale sak ngertiku putu-putune, eyang kui paling ora wis SMP. Yen misale, crito pas isih bayi kenopo ora crito ket biyen-biyen. Sorene, Eyang Usrek dipetuk karo anake, bulekku. Bulekku kui mlebu omah gowo bayi. Oalah, jebul bulekku kui duwe anak meneh. Aku lan ibuku lagi ngerti. Awak dhewe malah ora ngerti kapan bulekku kui metheng.

Emotion: surprise
Yen duwe kanca utawa dulur sing sik tas mbayi, aja lali kanggo ngucapna selamet lan bisa teka karo nggawa kado. Kado sing digawa nalika ndelok wong mbayi iku pilihane akeh banget. Nanging sing paling penting yaiku barang iku bisa migunani kanggo bayine. Aja lali sisan kanggo golek barang sing bisa nggawe bayine nyaman. Misale ditukokna klambi, ya golek sing kaine apik supaya bayine ora gatel-gatel lan alergi. Saliyane iku, bisa uga kanggo ngewenehi kado kanggo ibuke. Misale ditukokna lilin aromaterapi supaya bisa turu kanti lengger, utawa ditukokna panganan supaya banyu susune bisa metu akeh. Sing penting samubarang iku bisa nggarai ibune lan bayine seneng.

Emotion: happy
Pas jaman cilikanku, pas SMP, aku lan konco-koncoku lagi ngerti trypophobia kui opo. Wektu ciliki kui awak dhewe ora ngerti kui penyakit opo piye dadi awak dhewe nganggo gambar sing marake wong sing trypophobia kui kanggo gayeng-gayengan wae. Trypophobia kui artine wedi karo lobang-lobang utowo gundukan-gundukan sing polane ora teratur.  Pas pisanan delok gambar kui, aku ngerasa biasa wae. Nanging kok makin suwe dideloki makin aku ngeroso jijik. Gambar kui ora mungkin iso ngelitiki nanging aku dadi ngeroso keri. Luwih suwe meneh aku dadi ngeroso jijik lan arep mukok. Ora iso aku delok gambare kui. Nanging seko kui aku ngerti yen aku ora trypophobia, soale aku ora ngeroso wedi blas.

Emotion: fear